EkBass/fiwiki-20250220-pages-articles huggingface dataset:
Carlos Andrés Sánchez

Carlos Andrés Sánchez Arcosa (s. 2. joulukuuta 1984 Montevideo) on uruguaylainen jalkapalloilija, joka edustaa Primera División de Argentinassa pelaavaa River Platea. Oikeajalkainen Sánchez on pelipaikaltaan oikea keskikenttäpelaaja.http://www.transfermarkt.co.uk/carlos- sanchez/profil/spieler/74373 Hän kuuluu myös Uruguayn jalkapallomaajoukkueeseen. == Ura == === Seurajoukkueura === Sánchez aloitti uransa kotimaansa Liverpool FC Montevideossa, jota hän edusti vuodet 2003–2009 pelaten 107 ottelua, joissa syntyi kaksi maalia. Tammikuussa 2010 Sánchez siirtyi Primera División de Argentinan Godoy Cruziin, jossa hän pelasi 49 ottelua onnistuen kuudesti maalinteossa. Heinäkuussa 2011 Sánchez siirtyi Argentiinan toiseksi korkeimmalle sarjatasolle Primera B Nacionaliin pudonneeseen perinneseuraan River Plateen. Seura voitti heti Sánchezin ensimmäisellä kaudella sarjan ja nousi takaisin pääsarjaan. Kauden 2013–2014 Sánchez oli lainalla Primera División de Méxicon Puebla FC:ssä. Palattuaan River Plateen Sánchez on voittanut seuran kanssa Copa Sudamericanan vuonna 2014 ja Recopa Sudamericanan vuonna 2015.http://nr.soccerway.com/players/carlos-sanchez/57280/ === Maajoukkueura === Sánchez debytoi Uruguayn jalkapallomaajoukkueessa 29-vuotiaana marraskuussa 2014 ystävyysottelussa Costa Ricaa vastaan.http://www.national- football-teams.com/player/57686/Carlos_Sanchez_1.html Hän kuuluu Uruguayn joukkueeseen vuoden 2015 Copa Américassa. == Saavutukset == River Plate *Primera B Nacional: 2011-2012 *Copa Sudamericana: 2014 *Recopa Sudamericana: 2015 == Lähteet == Luokka:Uruguaylaiset jalkapalloilijat Luokka:Vuonna 1984 syntyneet Luokka:Elävät henkilöt
Carlos Vera

Carlos Alfredo Vera Rodríguez (s. 25. kesäkuuta 1976 Manabí) on ecuadorilainen jalkapallotuomari, joka on ollut kansainvälisen jalkapalloliiton FIFA:n virallinen tuomari vuodesta 2006 asti.http://worldreferee.com/site/copy.php?linkID=1084&linkType;=referee&contextType;=dyk Vera on tuominnut otteluita muun muassa Copa Libertadoresissa ja Copa Sudamericanassa.http://www.transfermarkt.co.uk/carlos- vera/profil/schiedsrichter/1890 Hän on toiminut tuomarina myös kahdessa Copa Américassa, vuosina 2011 ja 2015. Vuonna 2012 Vera oli yksi tuomareista seurajoukkueiden MM-kilpailuissa. Vuoden 2014 MM-kilpailuissa Brasiliassa Vera tuomitsi kaksi alkulohkon ottelua. == Lähteet == Luokka:Ecuadorilaiset jalkapallotuomarit Luokka:Vuonna 1976 syntyneet Luokka:Elävät henkilöt
Carlos Sánchez (täsmennyssivu)

Carlos Sánchez on muun muassa seuraavien henkilöiden nimi: *Carlos Sánchez (s. 1986), kolumbialainen jalkapalloilija *Carlos Andrés Sánchez (s. 1984), uruguaylainen jalkapalloilija Luokka:Täsmennyssivut
Abdusalam Gadisov

Abdusalam Mamathanovitš Gadisov (, s. 26. maaliskuuta 1989 Mahatškala, Dagestan) on venäläinen vapaapainija. Hän edustaa TsSKA Moskovaa ja häntä ovat valmentaneet Ali Alijev ja Sagid Murtazalijev.. Gadisov voitti sarjan 97 kg maailmanmestaruuden Taškentissa 2014 kukistettuaan loppuottelussa azerbaidžanilaisen Xetaq Qazyumovin. Las Vegasin MM-kilpailuissa 2015 hän sai hopeaa hävittyyän finaalissa yhdysvaltalaiselle Kyle Snyderille. Herningin MM- kilpailuissa 2009 hän oli 84 kg:n painoluokassa viides. Hän voitti Euroopan- mestaruuden 96-kiloisissa Belgradissa 2012 ja 97-kiloisissa Vantaalla 2014. Hän sai Bakun Euroopan kisoissa 2015 pronssia 97 kg:n sarjassa. Lontoon olympialaisissa 2012 hän oli 96-kiloisissa yhdeksäs. Gadisov voitti Kazanin universiadeissa 2013 kultaa 96 kg:n painoluokassa. Hän voitti junioreiden maailmanmestaruuden 84-kiloisissa 2008. == Lähteet == Luokka:Venäläiset vapaapainijat Luokka:Vuonna 1989 syntyneet Luokka:Elävät henkilöt
Magnus Körner

Magnus Körner (1808–1864) oli ruotsalainen litografi ja piirtäjä. Körner oli ammattitaitoinen litografi ja siirsi suurimman osan piirroksistaan itse kivelle. Hän myös vedosti osan lehdistä itse. Körneristä tuli aikansa etevin eläinmaalari Ruotsissa, vaikka hänen luontainen piirustustaitonsa ei ollut huippuluokkaa. Körner varttui Etelä-Ruotsin Skånessa. Hän aloitti piirtämisharrastuksensa lintukuvilla, mutta muutettuaan Lundiin hän laajensi aiheet kaikkiin luonnonilmiöihin. Eläintieteilijä Sven Nilssonin tuottama laaja pohjoismaiden eläimistöä käsittelevä teos, Illuminerade figurer till Skandinaviens Fauna, oli vaikeuksissa, koska kirjan kuvituksesta vastaavien Von Wrightin taiteilijaveljesten Magnus ei tullut toimeen Nillsonin kanssa jolloin he vetäytyivät koko kirjahankkeesta. Nuori Körner otti hankkeen kuvituksen vastuulleen ja teki jonkin verran myös yhteistyötä veljeksistä Wilhelmin kanssa. == Lähteet == Luokka:Ruotsalaiset taidemaalarit Luokka:Vuonna 1808 syntyneet Luokka:Vuonna 1864 kuolleet
Thaimaan naisten jalkapallomaajoukkue

Thaimaan naisten jalkapallomaajoukkue on Thaimaan naisten edustusjoukkue jalkapallossa. Se toimii Thaimaan jalkapalloliiton alaisuudessa. Thaimaa osallistui ensimmäistä kertaa maailmanmestaruuskilpailuihin Kanadan MM- kilpailuissa 2015. Aasian mestaruuden maajoukkue on voittanut kerran kotikisoissaan 1983. Kaakkois-Aasian kisojen mestaruuden Thaimaa on voittanut viidesti (1985, 1995, 1997, 2007, 2013). Vuoden 2015 MM-kilpailuissa Thaimaa hävisi sekä Norjalle että Saksalle maalein 0–4 ja voitti siinä välissä Norsunluurannikon 3–2. Thaimaa sijoittui alkulohkossaan kolmanneksi mutta ei selviytynyt jatkoon. Joukkueen maaleista Orathai Srimanee teki kaksi ja Thanatta Chawong yhden. Joukkueen valmentajana toimi Nuengrutai Srathongvian. Vuoden 2019 MM-kilpailuissa Ranskassa Thaimaa hävisi kaikki kolme alkulohko- otteluaan. Tappio Yhdysvalloille lukemin 0–13 oli MM-kisahistorian suurin tappio. Ruotsille Thaimaa hävisi maalein 1–5 ja Chilelle 0–2. Joukkueen ainoan maalin teki Kanjana Sungngoen. Valmentajana toimi jälleen Nuengrutai Srathongvian. == Lähteet == Luokka:Naisten jalkapallomaajoukkueet Naisten jalkapallomaajoukkue
Taha Akgül

Taha Akgül (s. 22. marraskuuta 1990 Sivas, Turkki) on turkkilainen vapaapainija. Hän edustaa ankaralaista Aski Spor Kulübü -seuraa, ja häntä on valmentanut vuodesta 2011 Abdullah Cakmar. Akgül voitti sarjan 125 kg maailmanmestaruuden Taškentissa 2014 kukistettuaan loppuottelussa iranilaisen Komeil Ghasemin, Las Vegasissa 2015, jossa voitti finaalissa azerbaidžanilaisen Jamaladdin Magomedovin ja Belgradissa 2022 kukistettuaan loppuottelussa mongolialaisen Mönkhtöriin Lkhagvagerelin. Hän sai samassa sarjassa MM-hopeaa Pariisissa 2017 ja Nur-Sultanissa 2019 hävittyään kummallakin kerralla loppuottelussa georgialaiselle Geno Petriašvilille.. Hän saavutti MM-pronssia 120 kg:n sarjassa Budapestissa 2013 sekä 125-kiloisissa Oslossa 2021 ja Belgradissa 2023. Akgül voitti olympiakultaa 125 kg:n painoluokassa Rio de Janeirossa 2016 kukistettuaan loppuottelussa Komeil Ghasemin. Vuodelle 2021 siirretyissä Tokion olympialaisissa hän saavutti 125 kg:n sarjassa pronssia. Pronssille Akgül sijoittui myös Pariisissa 2024. Lontoon olympialaisissa 2012 hän oli 120-kiloisissa kahdeksas. Akgül voitti Euroopan-mestaruuden 120-kiloisissa Belgradissa 2012 ja Tbilisissä 2013 sekä 125 kg:n painoluokassa Vantaalla 2014, Novi Sadissa 2017, Kaspijskissa 2018, Bukarestissa 2019, Varsovassa 2021, Budapestissa 2022, Zagrebissa 2023 ja Bukarestissa 2024. Hän voitti Bakun Euroopan kisoissa 2015 kultaa 125 kg:n sarjassa. Akgül voitti 120 kg:n sarjassa kultaa opiskelijoiden MM-kilpailuissa 2012, Välimeren kilpailuissa 2013 ja Kazanin universiadeissa 2013. Hän oli samassa painoluokassa vuonna 2010 toinen sekä Välimeren mestaruuskilpailuissa että junioreiden MM-kilpailuissa. == Lähteet == Luokka:Turkkilaiset vapaapainijat Luokka:Turkkilaiset olympiavoittajat Luokka:Vuonna 1990 syntyneet Luokka:Elävät henkilöt
Tai’an

Tai’an (, pinyin: Tài’ān Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 50 kilometriä maakunnan pääkaupunki Jinanista etelään. Tai’anin väkiluku on 5,494 miljoonaa (2010) ja pinta-ala 7 761 neliökilometriä. Tai’anin kaupunki rajoittuu etelässä Jiningin, lännessä Puyangin, luoteessa Liaochengin, pohjoisessa Jinanin, idässä Zibon ja Linyin prefektuuritason kaupunkeihin. == Hallinnollinen jako== Piirikuntatasolla kaupunki jakautuu (numerointi kuten kuvassa; tämän lähteen mukaan vuonna 2014 väkiluku oli 5,5887 miljoonaa): ;Kaupunkipiirit * 1. Taishan: 337 km2, 621 800 as., postinro 271000 * 2. Daiyue: 1 750 km2, 967 400 as., postinro 271000 ; Piirikuntatason kaupungit * 3. Xintai: 1 933 km2, 1,4030 milj. as., postinro 271200 * 4. Feicheng: 1 277 km2, 984 400 as., postinro 271600 ;Piirikunnat * 5. Ningyang: 1 125 km2, 818 000 as., postinro 271400 * 6. Dongping: 1 340km2, 794 100 as., postinro 271500 Piirikuntien alapuolisella tasolla Tai’an jakautuu edelleen paikallishallinnollisiin osiin, johon lukeutuu 88 kuntatason yksikköä, 157 kaupunkimaista yhteisöä ja 3 577 kylähallintoa. == Taishan eli Taivuori == Nähtävyyksistä tunnetuin on kaupungille nimensä antanut, maailmanperintökohteena tunnettu, 1,5 kilometriä tasangon yläpuolelle kohoava Taivuori (Taishan), jonka huippu sijaitsee linnuntietä seitsemän kilometriä Tai’an kaupungitalon pohjoispuolella. Vuorta pidettiin jo Qin-dynastian aikaan (221-207 eaa.) yhtenä Kiinan viidestä pyhästä vuoresta ja yleensä näistä kaikkein pyhimpänä. Vuorella on usean uskonnon temppeleitä, erityisesti buddhalaisia ja taolaisia temppeleitä. China 0062.JPG|Näkymä Tai’anin kantakaupungista (2007). Tai'an No.1 Senior High School 1719.JPG|Tai’anin kantakaupunkia. Taishan Railway Station Inside 2012-07.JPG|Tai’anin Taishanin rautatieasema. Taishan from Tai'an 01.jpg|Näkymä Taivuorta kohti. Taishan - cliff and peak.jpg|Puolentoista kilometrin korkuinen Taivuori (Taishan) on tunnettu matkailunähtävyys Kiinassa ja monen pyhäkön sijaintipaikka. 泰山景色.jpg|Näkymä Taivuorelta. ==Lähteet== == Aiheesta muualla == *Tai'an (Shandong) City Information (erityisesti talouspainotus) (chinaknowledge.com) *China Postal Code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Antti Jaakkola (yleisurheilija)

Antti Jaakkola (12. marraskuuta 1896 Vehkalahti – 21. maaliskuuta 1918 Savitaipale) oli suomalainen yleisurheilija. Antti Jaakkola sijoittui vuoden 1916 SM-yleisurheilussa keihäänheiton kahden käden yhteistuloksessa kolmanneksi tuloksella 94,89 (43,39 + 51,50). Seuraavan vuoden SM-kilpailuissa Jaakkola oli viides. Jaakkola edusti vuoteen 1916 Haminan Tarmoa ja seuraavana vuonna helsinkiläistä Polyteknikkojen Urheiluseuraa eli teekkarien omaa urheiluseuraa. Vuoden 1918 sisällissodassa Jaakkola oli kaksi viikkoa punaisten vankina Haminassa, mutta pääsi vapaaksi ja yritti rintaman läpi valkoisten puolelle. Hän jäi punaisten vangiksi Luumäellä ja surmattiin Savitaipaleella. Hänen nuorempi veljensä Einar Jaakkola oli haavoituttuaan kuollut Mikkelin lääninsairaalassa 24.2.1918. == Lähteet == * * ===Viitteet=== Luokka:Suomalaiset keihäänheittäjät Luokka:Suomen sisällissodan valkoiset Luokka:Suomen sisällissodan terrorin uhrit Luokka:Vuonna 1896 syntyneet Luokka:Vuonna 1918 kuolleet
RN Animoso (1913)

RN Animoso () oli Italian kuninkaallisen laivaston Audace-luokan hävittäjä ensimmäisessä maailmansodassa. == Valmistus == Alus tilattiin Livornosta Cantiere navale fratelli Orlandolta, missä köli laskettiin 9. toukokuuta 1912. Alus laskettiin vesille 13. heinäkuuta 1913 ja liitettiin laivastoon 20. toukokuuta 1914.Gardiner, Robert s. 269Fraccaroli, Aldo s. 71 == Palvelus == Alus poistettiin palveluksesta 1921 ja alusluettelosta 5. huhtikuuta 1923. == Lähteet == * * === Viitteet === Luokka:Audace-luokan hävittäjät (1913) Luokka:Italialaiset ensimmäisen maailmansodan hävittäjät Luokka:Cantiere navale fratelli Orlando
RN Ardito (1912)

RN Ardito () oli Italian kuninkaallisen laivaston Ardito-luokan hävittäjä ensimmäisessä maailmansodassa. == Valmistus == Alus tilattiin Livornosta Cantiere navale fratelli Orlandolta, missä köli laskettiin helmikuussa 1912. Alus laskettiin vesille saman vuoden lopulla 20. lokakuuta ja liitettiin laivastoon vuotta myöhemmin 1. marraskuuta 1913.Gardiner, Robert s. 269Fraccaroli, Aldo s. 70 == Palvelus == Alus luokiteltiin 1. lokakuuta 1929 torpedoveneeksi. Se poistettiin alusluettelosta 2. lokakuuta 1931. == Lähteet == * * === Viitteet === Luokka:Ardito-luokan hävittäjät Luokka:Italialaiset ensimmäisen maailmansodan hävittäjät Luokka:Cantiere navale fratelli Orlando
RN Ardente (1912)

RN Ardente () oli Italian kuninkaallisen laivaston Ardito-luokan hävittäjä ensimmäisessä maailmansodassa. == Valmistus == Alus tilattiin Livornosta Cantiere navale fratelli Orlandolta, missä köli laskettiin maaliskuussa 1912. Alus laskettiin vesille saman vuoden lopulla 15. joulukuuta ja liitettiin laivastoon 25. huhtikuuta 1914.Gardiner, s. 269.Fraccaroli, 1970 s. 70. == Palvelus == Alus poistettiin alusluettelosta 11. maaliskuuta 1937. ==Lähteet== * * === Viitteet === Luokka:Ardito-luokan hävittäjät Luokka:Italialaiset ensimmäisen maailmansodan hävittäjät Luokka:Cantiere navale fratelli Orlando
Ilmari Halttunen

Ilmari Johannes Halttunen (30. elokuuta 1894 Keuruu – 28. maaliskuuta 1918 Messukylä) oli suomalainen mestarihiihtäjä, joka kuoli vuoden 1918 sisällissodassa. Keuruun Kisalijoita edustanut Ilmari Halttunen voitti talvella 1917 Keski-Suomen piirin mestaruuskilvassa 30 kilometrillä myöhemmät suurhiihtäjät Anton Collinin ja Mauno Vuorisen. SM-hiihdoissa muutamaa viikkoa myöhemmin Halttunen oli samalla matkalla neljäs. Anton Collinin kanssa usein harjoitellut Halttunen oli ainoa sisällissodassa kuollut mestarihiihtäjä. Hän kaatui konekivääritulessa, josta Collin selvisi vahingoittumana. Aamulehti, 30.01.1938, nro 28,s. 19 https://digi.kansalliskirjasto.fi/sanomalehti/binding/1952750?page=19 Kansalliskirjaston digitaaliset aineistot == Lähteet == * Ähtäri syntyneet 1894-1902 (MKO13-16 I C:5) Sivu 14 1894 Elo-Syyskuu ; SSHY http://www.sukuhistoria.fi/sshy/sivut/jasenille/paikat.php?bid=9340&pnum;=9 (Vaatii kirjautumisen) / Viitattu 09.07.2022 * ===Viitteet=== Luokka:Suomalaiset maastohiihtäjät Luokka:Suomen sisällissodan valkoiset Luokka:Vuonna 1894 syntyneet Luokka:Vuonna 1918 kuolleet
Liaocheng

Liaocheng (, pinyin: Liáochéng Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 100 kilometriä maakunnan pääkaupunki Jinanista länteen. Liaochengin väkiluku on 5,790 miljoonaa (2010) ja pinta-ala 8 714 neliökilometriä. Liaochengin kaupunki rajoittuu pohjoisessa Xingtain ja Dezhoun, idässä Jinanin, etelässä Tai’anin ja Puyangin prefektuuritason kaupunkeihin. Piirikuntatasolla kaupunki jakautuu kahdeksaan osaan seuraavasti (numerointi kuten kuvassa) ;Kaupunkipiiri (1) 1\. Dongchangfu ;Piirikuntatason kaupunki (1) 8\. Linqing ;Piirikunnat (6) 2\. Yanggu 3\. Shenxian 4\. Chiping 5\. Dong’e 6\. Guanxian 7\. Gaotang Kaupunki sijaitsee Keisarinkanavan varrella; kanava nostettiin maailmanperintölistalle vuonna 2014. Nähtävyyksiin lukeutuvat esimerkiksi Kiinan kanavakulttuurin museo, Shanshanin (Shanxin ja Shaanxin maakuntien yhteisnimitys) kiltahallin rakennukset (1734) ja Jingyangin harjanne, joka tunnetaan sekä eräänä Longshanin kulttuurin paikkana että klassisen kiinalaisen kirjallisuuden kuvaamana tapahtumapaikkana. Grand canal branch flooded.jpg|Tulviva Suuri kanava Shanshanin kiltahallin luona. Shanshan hall.jpg|Shanshanin kiltahallin (1734) sisäänkäynti. Linqing western mosque.jpg|Linqingin läntinen moskeija. ==Lähteet== == Aiheesta muualla == *Liaocheng (Shandong) City Information (erityisesti talouspainotus) (chinaknowledge.com) *China Postal Code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Sean Dyche

Sean Dyche (s. 28. kesäkuuta 1971 Kettering) on englantilainen jalkapallovalmentaja ja entinen pelaaja. == Ura == === Ura pelaajana === Pelaajaurallaan Dyche oli puolustaja. Hän edusti Nottingham Forestia, Chesterfield FC:tä, Bristol Cityä, Luton Townia, Millwall FC:tä, Watford FC:tä ja Northampton Townia. Pisimpään, vuodet 1990–1997, Dyche edusti Chesterfieldiä, jossa hän pelasi 231 ottelua tehden kahdeksan maalia. Kolmanneksi korkeimmalla sarjatasolla tuolloin pelannut seura selviytyi vuonna 1997 Dychen kipparoimana FA Cupin semifinaaliin. Kaudella 1989–1990 Dyche kuului kasvattajaseuransa Nottingham Forestin pääsarjakokoonpanoon, muttei pelannut otteluakaan. Korkeimmillaan Dyche pelasi toiseksi korkeimmalla sarjatasolla, jossa hän edusti Bristol Cityä, Millwall FC:tä ja Watford FC:tä.http://www.transfermarkt.co.uk/sean-dyche/profil/spieler/13785 === Ura valmentajana === Dychestä tuli vanhan seuransa Watford FC:n valmentaja kesäkuussa 2011.http://nr.soccerway.com/coaches/sean-dyche/199720/ Hän valmensi seuran toiseksi korkeimmalla sarjatasolla Englannin mestaruussarjassa sijalle 11 kaudella 2011–2012, mutta sai lähteä kauden jälkeen omistajan vaihduttua. Lokakuussa 2012 Dyche siirtyi Mestaruussarjan Burnley FC:n valmentajaksi. Kaudella 2013–2014 hänet valittiin kolmesti kuukauden valmentajaksi, syyskuussa 2013, lokakuussa 2013 ja huhtikuussa 2014. Kausi päättyi Burnleyn toiseen sijaan ja nousuun Valioliigaan. Burnley putosi Valioliigasta kauden 2014–2015 päätteeksi. Sean Dychen johdolla Burnley kuitenkin voitti liigamestaruuden kaudella 2015-2016, ja palasi takaisin valioliigaan pelattuaan kaksi kautta mestaruussarjassa. Kaudella 2017-2018 valioliigassa Burnley sijoittui Dychen johdolla seitsemänneksi ja sai osallistumisoikeuden eurooppa-liigan alkukarsintakierroksille. Burnley ei edennyt eurooppa-liigan lohkovaiheeseen vaan hävisi kaksiosaisen alkukarsintafinaalin olympiacosia vastaan yhteismaalein 2-4. Valioliigan sen hetkinen pitkäaikaisin valmentaja Sean Dyche erotettiin Burnleyn valmentajan paikalta huhtikuussa 2022, kun joukkue oli putoamisviivan alapuolella kahdeksan kierrosta ennen sarjan päättymistä. Tammikuun lopussa 2023 Dyche teki 2,5 vuoden sopimuksen Valioliigassa putoamiskamppailuun juuttuneen Evertonin kanssa. Dyche pelasti Evertonin kaudella 2022/23 putaomiselta niukasti kahden pisteen erolla Leicesteriin. Täydellä kaudellaan 2023/24 Dyche johdatti Evertonin Valioliigassa sijalle 15. Kaudella 2024/25 joukkue juuttui jälleen taistelemaan putoamista vastaan. Seurajohto päätyi erottamaan Dychen tammikuussa 2025, kun Everton oli sarjassa sijalla 16. ==Meriitit== ===Pelaajana=== * Englannin 2. divisioona: 2001 ===Valmentajana=== * Englannin Mestaruussarja: 2016 == Lähteet == Luokka:Englantilaiset jalkapalloilijat Luokka:Englantilaiset jalkapallovalmentajat Luokka:Vuonna 1971 syntyneet Luokka:Elävät henkilöt
Jalo Kilpinen

Jalo Heikki Ilmari Kilpinen aik. Schildt (28. maaliskuuta 1894 Jyväskylän maalaiskunta – 3. huhtikuuta 1918 Tampere) oli suomalainen seiväshyppääjä. Hän edusti uransa aikana Jyväskylän SLU:ta ja Helsingin Kisa-Veikkoja. Kilpinen- nimellä kilpaillut Schildt saavutti vuonna 1917 Tampereen Pyynikillä seiväshypyn SM-hopeaa edustaen Suomen Lyseoiden Urheilijoiden Jyväskylän osastoa ja hypättyään 340. Mestaruuden voitti Jussi Ruoho samalla tuloksella. Uusinnassa kumpikin ylitti 345, ja tulos jäi Kilpisen parhaaksi. Kilpinen-nimi oli Schildtin sukuperinne, sillä isoisä Wolmar Schildt oli käyttänyt lehtikirjoituksissaan samaa sukunimeä (Wolmari Kilpinen). Jalo Schildt oli ennen vuoden 1918 sisällissotaa aloittanut lääketieteen opinnot, jotka olivat kesken. == Lähteet == * * ===Viitteet=== Luokka:Suomen sisällissodan valkoiset Luokka:Suomalaiset seiväshyppääjät Luokka:Vuonna 1894 syntyneet Luokka:Vuonna 1918 kuolleet
Fortitude – ikiroudan kirous

Fortitude – ikiroudan kirous () on brittiläinen television rikossarja, jota alettiin esittää vuonna 2015. Lajityypiltään Fortitude on psykologinen jännityssarja. Tapahtumat sijoittuvat Norjan Huippuvuorille kuvitteelliseen Fortituden tukikohtaan, 800 asukkaan arktiseen kaivoskaupunkiin, jossa sattuu epätavallisia kuolemantapauksia. Sarja on kuvattu enimmäkseen Islannissa sekä Britanniassa, ja siinä puhutaan englantia. Sarjan keskeisiä henkilöitä ovat Fortituden šeriffi Dan Andersen (Richard Dormer), kuvernööri Hildur Odegard (Sofie Gråbøl), rikosetsivä Eugene Morton (Stanley Tucci) ja valokuvaaja Henry Tyson (Michael Gambon). Kuvernööri suunnittelee alueelle jäätikköhotellia houkuttelemaan turisteja, mutta jäätiköltä löytyy mammutin jäännöksiä. Pian sen jälkeen tapahtuu ensimmäinen murha, jonka uhrina on geologi Charlie Stoddart (Christopher Eccleston). Hän oli tehnyt löydön, joka voisi estää hotellin rakennustyöt. Sarjan ensimmäinen tuotantokausi sai myönteisen vastaanoton,Fortitude: Season 1 (2015). Rotten Tomatoes. ja sen päätyttyä huhtikuussa Sky Atlantic tilasi toisen tuotantokauden, joka julkaistiin vuonna 2017; kolmas kausi sai ensi-iltansa vuoden 2018 lopulla. __NOTOC__ ==Päärooleissa 1. tuotantokaudella== ==Esitykset== Ensimmäisen tuotantokauden esitykset alkoivat Britanniassa 29. tammikuuta 2015 ja Suomessa 22. huhtikuuta 2015. Sarjan esitysoikeudet on myyty myös moniin muihin maihin yli sadalle TV- yhtiölle. Toisen tuotantokauden esitykset alkoivat Isossa-Britanniassa 26. tammikuuta 2017 ja kolmannen kauden esitykset 6. joulukuuta 2018. == Lähteet == ==Aiheesta muualla== *Yle Areena – Fortitude Luokka:2010-luvun brittiläiset rikossarjat
Susannah Mushatt Jones

Susannah Mushatt Jones (6. heinäkuuta 1899 Alabama, Yhdysvallat – 12. toukokuuta 2016) oli yhdysvaltalainen nainen ja kuollessaan maailman vanhin elossa ollut henkilö. Hänestä tuli maailman vanhin elävä Jeralean Talleyn kuoltua 17. kesäkuuta 2015. Jones kuoli 116 vuoden ja 311 päivän ikäisenä 12. toukokuuta 2016. Jonesin kuoltua maailman vanhimmaksi ihmiseksi tuli Emma Morano. Morano on samalla viimeinen 1800-luvulla syntynyt ihminen, jonka ikä pystytään varmasti todistamaan. ==Lähteet== Luokka:Maailman vanhimmat henkilöt Luokka:Yli 110-vuotiaiksi eläneet afroamerikkalaiset Luokka:Vuonna 1899 syntyneet Luokka:Vuonna 2016 kuolleet
Greg Parks

Gregory Roy ”Greg” Parks (25. maaliskuuta 1967 Edmonton, Alberta, Kanada – 16. kesäkuuta 2015 Edmonton) oli kanadalainen jääkiekkoilija ja olympiamitalisti. Parks saavutti Kanadan maajoukkueessa olympiahopeaa Lillehammerissa 1994.Olympics at Sports-Reference.com Hän pelasi useissa eurooppalaisissa seurajoukkueissa, muun muassa hetken suomalaisessa Oulun Kärpissä.http://www.iltalehti.fi/jaakiekko/2015061719881640_jk.shtml Parks kuoli Edmontonissa vain 48-vuotiaana 16. kesäkuuta 2015.http://www.iihf.com/home-of-hockey/news/news- singleview/?no_cache=1&tx;_ttnews[tt_news]=9879 == Lähteet == * Greg Parks Bio, Stats and Results Olympics at Sports-Reference.com * === Viitteet === Luokka:Kanadalaiset jääkiekkoilijat Luokka:Kanadalaiset olympiamitalistit Luokka:Vuonna 1967 syntyneet Luokka:Vuonna 2015 kuolleet
RN Perseo

RN Perseo () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 12. marraskuuta 1934. Alus laskettiin vesille 9. lokakuuta 1935 ja liitettiin laivastoon 1. helmikuuta 1936.Whitley, M. J. s. 182 == Palvelus == Alus upotettiin 4. toukokuuta 1943. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
Carl Johan Timgren

Carl Johan Timgren (9. toukokuuta 1852 Pori – 13. syyskuuta 1916 Helsinki) oli suomalainen esittelijäsihteeri ja senaattori. Timgrenin vanhemmat olivat kauppias Karl Fredrik Timgren (1825–1868) ja Matilda Elisabet Franck. Hän pääsi ylioppilaaksi 1871 Turussa ja suoritti Helsingin yliopistossa yleisen oikeustutkinnon 1879. Timgren sai varatuomarin arvon 1881. Timgren oli Suomen senaatin oikeusosastolla esittelijäsihteeri 1899–1905 ja senaattori 1905–1909. Hän oli naimisissa 1882-1904 Adèle Wilhelmina Tannisen (k. 1904) kanssa ja vuodesta 1907 taidemaalari Helga Maria Hohenthalin, o.s. Numell kanssa. Viitattu 23.6.2020. Kamarineuvos, lääninrahastonhoitaja Gustaf Timgren oli Carl Johan Timgrenin veli.Ylioppilasmatrikkeli 1853–1899: Gustaf Timgren (Viitattu 23.6.2020) == Lähteet == Luokka:Suomalaiset juristit Luokka:Suomalaiset virkamiehet Luokka:Suomalaiset senaattorit Luokka:Vuonna 1852 syntyneet Luokka:Vuonna 1916 kuolleet
Edvard Paldani

Edvard Paldani (23. helmikuuta 1858 Muolaa – 24. joulukuuta 1917 Helsinki) oli suomalainen hovioikeuden asessori ja senaattori. Paldanin vanhemmat olivat kihlakunnantuomari Nils Johan Paldani (1801–1867) ja Fredrika Gråsten. Hän pääsi ylioppilaaksi 1875 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon 1880. Paldani sai varatuomarin arvon 1883. Paldani oli Viipurin hovioikeudessa kanslistina 1888–1890, notaarina 1890–1894, varakanneviskaalina 1894–1896, suomenkielen kääntäjänä 1888–1896 ja asessorina 1896–1903 joutuen erotetuksi poliittisista syistä. Hän oli Suomen senaatin oikeusosastolla senaattorina 1905–1909. Paldani oli myös Viipurin kaupunginvaltuuston sihteerinä 1889–1892. Paldani oli naimisissa vuodesta 1886 Anna Vilhelmina Grotenfeltin kanssa.Wikiaineisto : Kuka kukin oli 1961 == Lähteet == Luokka:Suomalaiset juristit Luokka:Suomalaiset senaattorit Luokka:Vuonna 1858 syntyneet Luokka:Vuonna 1917 kuolleet
José Rodríguez Martínez

José Rodríguez Martínez (s. 16. joulukuuta 1994 Villajoyosa) on espanjalainen jalkapalloilija, joka edustaa Primera Divisiónin Deportivo La Coruñaa lainasopimuksella saman sarjan Real Madridista. Oikeajalkainen Rodríguez on pelipaikaltaan keskikenttäpelaaja.http://www.transfermarkt.co.uk/jose- rodriguez/profil/spieler/165012#subnavi Etniseltä taustaltaan hän on romani. == Ura == === Seurajoukkueura === Rodríguezin kasvattajaseura on Real Madrid. Hän on pelannut seuran kakkosjoukkueessa Real Madrid Castillassa 60 ottelua onnistuen maalinteossa neljästi. Seuran edustusjoukkueen paidassa Primera Divisiónissa hän pelasi toistaiseksi ainoan ottelunsa joulukuussa 2012 Atlético Madridia vastaan. Muutaman päivän päästä tästä hän debytoi Mestareiden liigassa AFC Ajaxia vastaan Real Madridin historian nuorimpana pelaajana.http://www.transfermarkt.co.uk/jose- rodriguez/leistungsdatenverein/spieler/165012 Kaudeksi 2014–2015 Rodríguez siirtyi lainalle Primera Divisióniin nousseeseen Deportivo La Coruñaan. Hän teki avausmaalinsa liigassa elokuussa 2014 Rayo Vallecanon verkkoon. Rodríguez pelasi kauden aikana 25 ottelua tehden kaksi maalia. === Maajoukkueura === Rodríguez on edustanut monia Espanjan nuorten maajoukkueita. Vuodesta 2015 lähtien hän on kuulunut Espanjan alle 21-vuotiaiden jalkapallomaajoukkueeseen. == Lähteet == Luokka:Espanjalaiset jalkapalloilijat Luokka:Vuonna 1994 syntyneet Luokka:Elävät henkilöt
Karisjärvi (Korpilahti)

Karisjärvi on Keski-Suomessa Jyväskylässä ja Muuramessa Savipohjan lähellä sijaitseva järvi. == Maantietoa == Järven pinta-ala on 63 hehtaaria, se on 1,8 kilometriä pitkä ja 1,3 kilometriä leveä. Se sijaitsee Korpilahden kirkonkylän ja Muuramen kirkonkylän puolivälissä vuorten välisessä painaumassa. Järvi on ristin muotoinen niin, että järven pisin järvenselkä on etelä-pohjois- suuntainen. Itään työntyy 700 metriä pitkä Anttilanlahti ja länteen päin alkava, mutta pohjoiseen kaartuva, pienempi lahti on 550 metriä pitkä. Siinä on kuusi saarta, joiden pinta-ala on 1,1 hehtaaria eli noin 1,6 prosenttia järven kokonaispinta-alasta. Suurin saari, joka on kartoissa nimeämättä, on 200 metriä pitkä ja yli 60 metriä leveä. Sen pinta-ala on kartasta mitattuna 0,9 hehtaaria. Muista saarista neljä on yli aarin ja yksi on alle aarin kokoinen. Ainoa karttaan nimetty saari on Pienisaari. Järvi on luodattu ja siitä on julkaistu syvyyskartat. Järven tilavuus on 3,05 miljoonaa kuutiometriä eli 0,0031 kuutiokilometriä. Sen keskisyvyys on 4,8 metriä ja suurin syvyys on 18,8 metriä. Syvin kohta sijaitsee ristimäisen järven keskellä ja se sijaitsee 700 metriä pitkässä yli 15 metrin syvyyteen painuvassa syvänteeseen. Muu osa järveä on matalaa ja missään muualla kuin Anttilanlahden suulla syvyydet ole edes kymmenen metriä. Järven rantaviivan pituus on 8,6 kilometriä, josta saarten rantaviivan yhteispituus on 850 metriä. Sen rannat ovat metsämaata ja sen haja-asutus muodostuu seitsemästä kiinteistöstä ja 50 vapaa-ajan asunnosta. Niille tulee tiet valtatieltä 9 ja Muuramesta tulevilta kyläteiltä. Orivesi–Jyväskylä-rautatie ohittaa järven länsipuolelta 100 metrin etäisyydeltä ja sukeltaa Muuramen suunnalla Karismäen Lautakkomäen rautatietunneliin. Jyväskylän ja Muuramen välinen kuntaraja ylittää järven. == Luontoarvoja == Järven läntisimmän lahden pohjoisranta on luonnonsuojelualuetta. == Vesistösuhteet == Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) järvi kuuluu. Järven vedenpinnan korkeus on 125,5 metriä mpy. Järven valuma-aue on pieni eikä sen alueella sijaitse montaa järveä. Niistä suurin on Vähä Karisjärvi, joka laskee Karisjärven pohjoisesta. Järven laskuoja lähtee eteläppän Autionlahdesta ja laskuoja yhtyy kilometrin päässä pohjoisesta laskevaan Salmijärven laskuojaan Salmijärvenojaan. Tämä laskee 900 metriä alempana sijaitsevaan Maatianjärveen ja virtaa edelleen Raspion kautta Päijänteen Kirkkoselkään Korpilahdella. Järveltä on pudostusta Päijänteeseen 47 metriä. == Historiaa == Vuoden 1963 peruskartassa oli järven lähiympäristössä neljä maatilaa ja kuusi rantamökkiä. Järven länsipuolelta menevä Orivesi–Jyväskylä-rata valmistui vuonna 1977. == Lähteet == Luokka:Päijänteen lähialue Luokka:Korpilahden järvet Luokka:Muuramen järvet
Weihai

Weihai (, pinyin: Wēihăi Shì) on prefektuuritason merenrantakaupunki Kiinan Shandongin maakunnan itäosassa, Shandongin niemimaalla. Kaupunki sijaitsee linnuntietä noin 460 kilometriä maakunnan pääkaupunki Jinanista itään. Weihain väkiluku on 2,805 miljoonaa (2010) ja pinta-ala 5 436 neliökilometriä. Weihain kaupunki rajoittuu pohjoisessa Bohainmereen, idässä ja etelässä Keltaiseenmereen sekä lännessä Yantain prefektuuritason kaupunkiin. Rantaviivaa kaupungilla on yhteensä 986 kilometriä. Piirikuntatasolla kaupunki jakautuu neljään osaan seuraavasti (numerointi kuten kuvassa; lähteessä Wendeng on merkitty piirikuntatason kaupungiksi): ;Kaupunkipiiri (2) * 1. Huancui * 2. Wendeng ;Piirikuntatason kaupungit (2) * 3. Rongcheng * 4. Rushan Nähtävyyksiin kuuluvat esimerkiksi * Liugong, saari Weihain kaupungin kantakaupungin edustalla; * Chengshantou, Shandongin niemimaan itäisimmässä osassa sijaitseva vuori ja muinaisen Qin-valtion kuvaannollinen itäinen portti. Sieltä näkee auringonnousun ensimmäisenä Kiinassa. Weihai.jpg|Onnellisuuden portti, eräs Weihain symboleista. Weihai.seafront.jpg|Weihai mereltä. Kuvan oikeassa osassa Onnellisuuden portti. Sdu weihei campus yang yunlei.jpg|Shandongin yliopiston Weihain kampusta (etualalla). Weihai-Carrefour Kunming lu-Xinwei lu.jpg|Weihain kantakaupunkia. Weihai Zhengfu.jpg|Weihain kaupungintalo. Weihai2.jpg|Weihain satamaa. Weihai.port de Liugong dao.jpg|Liugongin saaren satama. ==Lähteet== == Aiheesta muualla == *Weihai (Shandong) City Information (erityisesti talouspainotus) (chinaknowledge.com) *Weihai (weihai.gov.cn) *China Postal Code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
S/T Wiiri

S/T Wiiri oli suomalainen höyrykäyttöinen tankkilaiva, joka oli Suomen Tankkilaiva Oy:n omistuksessa vuosina 1945–1958. Laiva rakennettiin vuonna 1921 Chesterissä Pennsylvaniassa Yhdysvalloissa, ja sen nimi oli alun perin Samuel L. Fuller. Laivan pituus oli 135,65 metriä, leveys 18,06 metriä ja syväys 8,12 metriä. Höyrykoneen teho oli 3 300 hevosvoimaa ja suurin nopeus 10 solmua. Laiva oli alun perin Sinclair Oilin omistuksessa. Laiva ajoi karille 22. syyskuuta 1943 Skotlannin rannikolla Sound of Mullin salmessa. Hylky saatiin pelastettua, ja se hinattiin vuonna 1944 Belfastiin. Antti Wihurin omistama Suomen Tankkilaiva Oy osti laivan joulukuussa 1945, mutta laivan korjaustyöt kestivät niin kauan, että se pääsi liikenteeseen vasta vuonna 1948. S/T Wiiri romutettiin vuosien 1958–1960 välillä Mathildedalissa Wihurin Teijon tehtailla.äänimeri-sivusto : Wiiri Suomen KauppalaivastotietokantaSuomen Museot Online-kuvakokoelma : Wiiri, entinen Samuel L. Fuller Suomen Museot Online-kuvakokoelma : S/s WIIRI Välimerellä 1953 == Lähteet == Wiiri Wiiri
Leikkaa sukkaa

Leikkaa sukkaa on hip hop -artisti Särren ensimmäinen suomenkielinen single, joka julkaistiin kesällä 2014. Koripallofanina tunnetun Särren kappale julkaistiin ennen vuoden 2014 MM-kilpailuja, jolloin Suomi pelasi ensimmäistä kertaa MM- tasolla.http://yle.fi/ylex/uutiset/ylexn_ensinaytossa_sarren_leikkaa_sukkaa__bongaa_musavideolta_tutut_naamat/3-7575244http://www.ruutu.fi/ohjelmat/sarre- leikkaa-sukkaa Kappaleen nimi viittaa tapaan, jossa mestaruuden voittanut koripallojoukkue leikkaa korisukan irti voittonsa kunniaksi.http://yle.fi/ylex/uutiset/sooloileva_sarre_tuo_koriskarnevaalit_suomeen/3-7575370 Leikkaa sukkaa käväisi Suomen virallisen listan radiosoittolistalla sijalla 98 viikolla 35/2014.https://www.ifpi.fi/lista/artistit/s%C3%A4rre/leikkaa+sukkaa/ Kappale oli kuitenkin siihen mennessä harvoja suoraan koripalloaiheisia kappaleita Suomessa,http://www.rytmi.com/uutiset/korisliiga-alkaa-huomenna- listasimme-10-parasta-koripallobiisia/http://www.teosto.fi/teostory/rockia-ja- rappia-urheilussa-musiikilla-kohotetaan-tunnelmaa ja sitä soitettiin runsaasti koripallo-otteluissa muun muassa Korisliigassa. Radiokanava YleX soitti kappaletta "viikon tehobiisinä". Särre esitti kappeleen muun muassa Helsinki Seagullsin ottelun puoliajallahttp://www.rumba.fi/uutiset/ruudolf-karri-koira- ja-sarre-ottavat-haltuun-uudenlaisen-keikkaympariston/. Kappaleeseen kuvattiin Ruoholahden koripallokentällä kuvattu katukoripalloteemainen musiikkivideo, jolla esiintyivät muun muassa koripalloilijat Jamar Wilson ja Matthew Gibson sekä lajivaikuttajana tunnettu Aleksi Valavuori.http://www.city.fi/kulttuuri/sarre+leikkaa+sukkaa/8102 Musiikkivideota on katsottu YouTubessa kesäkuuhun 2015 mennessä noin 430 000 kertaa ja kuunneltu Spotifyssa noin 370 000 kertaa. == Listasijoitukset == Lista Paras sijoitus Radiosoitto 98. == Lähteet == Luokka:Suomalaiset hip hop -kappaleet Luokka:Vuoden 2014 kappaleet
Dezhou

Dezhou (, pinyin: Dézhōu Shì) on prefektuuritason kaupunki Kiinan Shandongin maakunnassa. Kaupunki sijaitsee linnuntietä noin 110 kilometriä maakunnan pääkaupunki Jinanista luoteeseen. Dezhoun väkiluku on 5,568 miljoonaa (2010) ja pinta-ala 10 356 neliökilometriä. Dezhoun kaupunki rajoittuu lännessä Xingtain ja Hengshuin, pohjoisessa Cangzhoun, idässä Binzhoun sekä etelässä Jinanin ja Liaochengin prefektuuritason kaupunkeihin. Piirikuntatasolla kaupunki jakautuu yhteentoista osaan seuraavasti (numerointi kuten kuvassa):Dezhou History dezhou.gov.cn, viitattu 20.6.2015, ;Kaupunkipiiri (2) * 1. Decheng * 4. Lingcheng (29.10.2014 lähtien, aiemmin oli Lingxianin piirikunta) ;Piirikuntatason kaupungit (2) * 2. Laoling, useimmitten väärin kirjoitettu Lelingiksi * 3. Yucheng ;Piirikunnat (7) * 5. Ningjin * 6. Qingyun * 7. Linyi * 8. Qihe * 9. Pingyuan * 10. Xiajin * 11. Wucheng Nähtävyyksiin kuuluu esimerkiksi Sulun itäisen kuninkaan hautaholvi. Sulun kuningas menehtyi Dezhoun kohdalla vuonna 1417 ollessaan paluumatkalla Pekingistä kotimaahansa. Ming-dynastian keisari rakennutti kuninkaan muistoksi hautaholvin. Sulun kuningaskunta oli muinainen muslimiemiraatti Sulun saaristossa Filippiinien lounaisosassa. Lisäksi esimerkiksi maailmanperintöluetteloon 2014 nostettu, lähes 1800 kilometriä pitkä Keisarinkanava kulkee Dezhoun kaupungin kautta. Dezhou6.jpg|Dezhou. 山东德州火车站DeZhou Railway Station - panoramio.jpg|Dezhoun rautatieasema. Street of Leling, Dezhou. 乐陵市街景.JPG|Katunäkymä Laolingin piirikuntatason kaupungista. The Tower of Leling.JPG|Näkymä Laolingin kaupungista: Laolingin torni. ==Lähteet== == Aiheesta muualla == *Dezhou (Shandong) City Information (erityisesti talouspainotus) (chinaknowledge.com) *Dezhou (dezhou.gov.cn) *China Postal Code Shandong Province (prefektuuri ja piirikuntataso) (youbianku.com) *Laolingin kaupungin virallinen verkkosivusto (osoitteessa lukee laoling) (china-laoling.gov.cn) Luokka:Shandongin kaupungit Luokka:Shandongin prefektuurit
Zaozhuang

Zaozhuang (, pinyin: Zăozhuāng Shì) on prefektuuritason kaupunki Kiinan Shandongin maakunnan eteläosassa. Kaupunki sijaitsee linnuntietä noin 210 kilometriä maakunnan pääkaupunki Jinanista etelään. Zaozhuangin väkiluku on 3,729 miljoonaa (2010) ja pinta-ala 4 550 neliökilometriä. Piirikuntatasolla kaupunki jakautuu kuuteen osaan seuraavasti: ;Kaupunkipiiri (5) * Shizhong * Xuecheng * Yicheng * Tai'erzhuang * Shanting ;Piirikuntatason kaupungit (1) * Tengzhou ==Lähteet== == Aiheesta muualla == *Zaozhuang (Shandong) City Information (erityisesti talouspainotus) (chinaknowledge.com) *China Postal Code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Binzhou

Binzhou (, pinyin: Bīnzhōu Shì) on prefektuuritason kaupunki Kiinan Shandongin maakunnan pohjoisosassa. Kaupunki sijaitsee linnuntietä noin 115 kilometriä maakunnan pääkaupunki Jinanista koilliseen. Binzhoun väkiluku on 3,748 miljoonaa (2010) ja pinta-ala 9 447 neliökilometriä. Binzhoun kaupunki rajoittuu pohjoisessa Bohainmereen, idässä Dongyingin, etelässä Zibon, sekä lännessä Jinanin ja Dezhoun prefektuuritason kaupunkeihin. Piirikuntatasolla kaupunki jakautuu seitsemään osaan seuraavasti: ;Kaupunkipiirit (2) * 1. Bincheng * 5. Zhanhua ;Piirikunnat (5) * 2. Huimin * 3. Yangxin * 4. Wudi * 6. Boxing * 7. Zouping ==Lähteet== == Aiheesta muualla == *Binzhou (Shandong) City Information (erityisesti talouspainotus) (chinaknowledge.com) *China Postal Code Shandong Province (prefektuuri ja piirikuntataso) (youbianku.com) Luokka:Shandongin kaupungit Luokka:Shandongin prefektuurit
Watkin Tudor Jones

Watkin Tudor Jones (taiteilijanimeltään Ninja) (s. 27. syyskuuta 1974) on laulaja eteläafrikkalaisessa zef-musiikkia soittavassa yhtyeessä Die Antwoord. Watkinilla on Sixteen Jones -niminen tytär Anri Du Toitin kanssa. ==Filmografia== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2015 Chappie Chappie Ninja ==Discographia== ;The Original Evergreenin kanssa * Puff The Magik (1995) ;Solo artistina *Memoirs of a Clone (2001 Chameleon records) *The Fantastic Kill (2005) ;Max Normalin kanssa *Songs From The Mall (2001 Chameleon records) ;Constructus Corporationin kanssa *The Ziggurat (2003) ;The Man Who Never Came Back *Cryptycism on Cape Town Beats (2007) ;Fucknradin kanssa *MC Totally Rad And DJ Fuck Are Fucknrad (2007) ;MaxNormal.TV *Rap Made Easy (2007) *Good Morning South Africa (2008) ;Die Antwoordissa * $O$ (2009) * 5 EP (2010) * $O$ Re- release (2010) * EKSTRA EP (2010) * TEN$ION (2012) * Donker Mag (2014) == Lähteet == Luokka:Eteläafrikkalaiset laulajat Luokka:Vuonna 1974 syntyneet Luokka:Elävät henkilöt
Zef

Zef on eteläafrikkalainen vastakulttuuriliike. ==Sanan alkuperä== Sana zef on eteläafrikkalainen slangisana, joka kääntyy suoraan suomen kielen sanaan yleinen. Die Antwoord -yhtyeen mukaan zef merkitsee sitä, ettei välitetä muiden mielipiteistä ja ollaan sellainen kuin itse haluaa. ==Zef-musiikki== Yhtye Die Antwoord tunnustaa itsensä kuuluvan zef-tyylisiksi. Luokka:Eteläafrikkalainen kulttuuri
Suomen ortodoksisen kirkon arkkipiispa

Suomen ortodoksisen kirkon arkkipiispa on vuonna 1923 perustetun Suomen ortodoksisen kirkon johtaja. Ennen Suomen itsenäistymistä Suomessa toimineet arkkipiispat olivat Venäjän ortodoksisen kirkon piispoja, jolloin arkkipiispa oli vain arvonimi. Suomen itsenäistyttyä, arkkipiispa Hermanista lähtien, on Suomen ortodoksien johtajan tittelinä on ollut Karjalan ja koko Suomen arkkipiispa. Arkkipiispa on toiminut sekä kirkon johtajana että Karjalan hiippakunnan hiippakuntapiispana. Arkkipiispan virka on Suomessa korkeampi kuin metropoliitan virka, toisin kuin Venäjällä. Vuosina 1925–1944 arkkipiispanistuin sijaitsi Sortavalassa, mutta toisen maailmansodan jälkeen se siirrettiin Kuopioon, missä se sijaitsi vuoden 2017 loppuun saakka. Vuodesta 2018 Karjalan hiippakunnan nimi muutettiin Kuopion ja Karjalan hiippakunnaksi. Vuoden 2018 alusta lähtien arkkipiispan istuin sijaitsee Suomen ortodoksisen kirkon kirkolliskokouksen marraskuussa 2017 tekemän päätöksen mukaan Helsingissä ja arkkipiispan tittelinä on Helsingin ja koko Suomen arkkipiispa. Arkkipiispan istuin muutti tuolloin Helsinkiin Arkkipiispan valitsee kirkolliskokous, jossa äänestäviä jäseniä on 35. Arkkipiispanvaali, jossa äänestävät sekä papiston että maallikoiden edustajat, on ortodoksisten kirkkokuntien keskuudessa poikkeuksellinen. Äänet on jaettu kirkon eri toimijoiden kesken seuraavasti: * piispat: 4 ääntä * muu papisto: 11 ääntä * kanttorit: 3 ääntä * vaaleilla valitut maallikot: 17 ==Venäjän ortodoksisen kirkon Suomen hiippakunnan arkkipiispat== Kuva Nimi Elinvuodet Vuodet virassa Piispanistuin Virkanimike Viitteet Antoni (Vadkovskij) 1846–1912 1892–1898 Viipuri Viipurin ja Suomen arkkipiispa Kärkkäinen 1999, s. 189. Nikolai (Nalimov) 1852–1914 1898–1905 Viipuri Viipurin ja Suomen arkkipiispa Kärkkäinen 1999, s. 191. Sergei (Starogorodskij) 1867–1944 1905–1917 Viipuri Viipurin ja Suomen arkkipiispa Serafim (Lukjanov) 1879–1959 1921–1923 Viipuri Viipurin ja Suomen arkkipiispa Kärkkäinen 1999, s. 193. ==Suomen ortodoksiset arkkipiispat== Kuva Nimi Elinvuodet Vuodet virassa Piispanistuin Virkanimike Viitteet Serafim (Lukjanov) 1879–1959 1923–1925 Viipuri Viipurin ja Suomen arkkipiispa 100px Herman (Aav) 1878–1961 1925–1960 Sortavala (1925–44) Kuopio (1944–60) Karjalan ja koko Suomen arkkipiispa Kärkkäinen 1999, s. 194, 205. Paavali (Gusev/Olmari) 1914–1988 1961–1987 Kuopio Karjalan ja koko Suomen arkkipiispa Kärkkäinen 1999, s. 205, 213. Johannes (Rinne) 1923–2010 1987–2001 Kuopio Karjalan ja koko Suomen arkkipiispa Kärkkäinen 1999, s. 213. Leo (Makkonen) 1948– 2002–2024 Kuopio (2002–2017) Helsinki (2018–2024) Karjalan ja koko Suomen arkkipiispa (2002–2017) Helsingin ja koko Suomen arkkipiispa (2018–2024) Elia (Wallgrén) 1961– 2024– Helsinki Helsingin ja koko Suomen arkkipiispa ==Lähteet== * ===Viitteet=== *
Encounter (lehti)

Encounter oli Britanniassa ilmestynyt kulttuurilehti, joka ilmestyi vuosina 1953–1991. Sen julkaisija oli Yhdysvaltojen näkemyksiä edistämään perustettu kulttuurijärjestö Congress for Cultural Freedom, ja perustajat olivat runoilija Stephen Spender ja toimittaja Irving Kristol. Jälkikäteen on paljastunut, että lehteä rahoitti CIA ja MI6, joiden ajatuksena oli keskustavasemmistolaisen lehden perustaminen. Lehti vastusti harvoin Yhdysvaltojen poliittisia näkemyksiä, mutta muuten se sai esittää näkemyksiä suhteellisen vapaasti. Alun epäluulojen jälkeen lehdestä kehittyi merkittävä julkaisu, johon kirjoittivat sellaiset merkittävät kulttuurivaikuttajat kuin Günter Grass, W. H. Auden, Jorge Luis Borges, Italo Calvino, Jean-Paul Sartre ja Bertrand Russell ja myös sellaisten itäeurooppalaisten kirjoittajien tekstejä, joiden näkemykset eivät noudattaneet virallisesti hyväksyttyjä linjoja. Kun CIA 1967 paljastui rahoittajaksi, päätoimittaja Stephen Spender erosi, koska ilmoituksensa mukaan hän ei tiennyt asiasta. Tuolloin julkaisijajärjestö lakkautettiin ja rahoitus tuli ilmoituksista ja tilausmaksuista. 1980-luvulla sen linja yksiviivaistui ja merkitys väheni, ja velkaisen lehden viimeinen numero ilmestyi 1991. ==Lähteet== ==Aiheesta muualla== * Luokka:Brittiläiset aikakauslehdet Luokka:Kulttuurilehdet Luokka:CIA
Congress for Cultural Freedom

Congress for Cultural Freedom oli järjestö, joka oli perustettu 1950 yhteistyöjärjestöksi Yhdysvaltojen johtamille länttä tukeville kulttuurivaikuttajille ja julkaisemaan länsimielistä politiikkaa kannattavia kulttuurijulkaisuja, merkittävimpänä niistä Encounter. Sen muita julkaisuja olivat saksalainen Der Monat ja ranskalainen Preuves. Järjestö perustettiin Länsi-Berliinissä.Origins of the Congress for Cultural Freedom, 1949-50 ==Lähteet== Luokka:CIA Luokka:Kulttuurijärjestöt
RN Sagittario

RN Sagittario () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 14. marraskuuta 1935. Alus laskettiin vesille 21. kesäkuuta 1936 ja liitettiin laivastoon neljä kuukautta myöhemmin 8. lokakuuta.Whitley, M. J. s. 182 == Palvelus == Alus poistettiin palveluksesta 1964. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
RN Sirio

RN Sirio () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 12. marraskuuta 1934. Alus laskettiin vesille 16. marraskuuta 1935 ja liitettiin laivastoon 1. maaliskuuta 1936.Whitley, M. J. s. 182 == Palvelus == Alus poistettiin palveluksesta 1959. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet Luokka:Cantieri navali Riuniti
RN Vega

RN Vega () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 14. marraskuuta 1935. Alus laskettiin vesille 21. kesäkuuta 1936 ja liitettiin laivastoon neljä kuukautta myöhemmin 12. lokakuuta.Whitley, M. J. s. 182 == Palvelus == Alus upotettiin 10. tammikuuta 1941. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
RN Libra

RN Libra () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 7. joulukuuta 1936. Alus laskettiin vesille 3. lokakuuta 1937 ja liitettiin laivastoon 19. tammikuuta 1938.Whitley, M. J. s. 182 == Palvelus == Alus poistettiin palveluksesta 1. huhtikuuta 1964. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
RN Lince

RN Lince () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 7. joulukuuta 1936. Alus laskettiin vesille 15. tammikuuta 1938 ja liitettiin laivastoon kaksi ja puoli kuukautta myöhemmin 1. huhtikuuta.Whitley, M. J. s. 182 == Palvelus == Alus upposi 28. elokuuta 1943 Britannian kuninkaallisen laivaston sukellusveneen HMS Ultorin torpedoimana. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
RN Lira

RN Lira () oli Italian kuninkaallisen laivaston toisessa maailmansodassa palvellut Spica-luokan torpedovene. == Valmistus == Alus tilattiin Fiumesta CNQ:lta, missä köli laskettiin 7. joulukuuta 1936. Alus laskettiin vesille 12. syyskuuta 1937 ja liitettiin laivastoon 1. tammikuuta 1938.Whitley, M. J. s. 182 == Palvelus == Aluksen miehistö upotti aluksensa 9. syyskuuta 1943. Saksalaiset nostivat aluksen liittäen sen laivastoonsa nimellä TA 49. Alus upposi liittoutuneiden ilmahyökkäyksessä 4. marraskuuta 1944. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
RN Lupo

RN Lupo () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Fiumesta CNQ:lta, missä köli laskettiin 7. joulukuuta 1936. Alus laskettiin vesille 7. joulukuuta 1937 ja liitettiin laivastoon 28. helmikuuta 1938.Whitley, M. J. s. 182 == Palvelus == Alus upotettiin 2. joulukuuta 1942. ==Lähteet== * * === Viitteet === Luokka:Spica-luokan torpedoveneet Luokka:Italialaiset toisen maailmansodan torpedoveneet
RN Calliope

RN Calliope () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldon telakalta, missä köli laskettiin 26. toukokuuta 1937. Alus laskettiin vesille 15. huhtikuuta 1938 ja liitettiin laivastoon vielä saman vuoden lopulla 28. lokakuuta.Whitley, M. J. s. 182 == Palvelus == Alus poistettiin palveluksesta 1. elokuuta 1958. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet
RN Circe

RN Circe () oli Italian kuninkaallisen laivaston Spica-luokan torpedovene toisessa maailmansodassa. == Valmistus == Alus tilattiin Genovasta Ansaldolta, missä köli laskettiin 29. syyskuuta 1937. Alus laskettiin vesille 29. kesäkuuta 1938 ja liitettiin laivastoon vielä saman vuoden lopulla 4. lokakuuta.Whitley, M. J. s. 182 == Palvelus == Alus upotettiin 27. marraskuuta 1942. ==Lähteet== * * === Viitteet === Luokka:Spica-luokan torpedoveneet Luokka:Ansaldo Luokka:Italialaiset toisen maailmansodan torpedoveneet